***Csongrád Város Polgármesterétől*** **M**

**Száma**: Önk/201-1/2019.

**Témafelelős:**  Szepesi Dóra

**ELŐTERJESZTÉS**

**Csongrád Városi Önkormányzat Képviselő- testülete**

**2019. szeptember 26-ai ülésére**

**Tárgy:** Javaslat a helyi közművelődési feladatok ellátásáról szóló 35/2016.(VII. 8.) önkormányzati rendelet módosítására

**Tisztelt Képviselő-testület!**

A Képviselő-testület 2016. évben a helyi rendeletek felülvizsgálatát elvégezte, ennek keretében alkotta meg a helyi közművelődési feladatok ellátásáról szóló 35/2016.(VII. 8.)önkormányzati rendeletét.

A rendelet megalkotására a képviselő-testületet a kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi XCL. törvény hatalmazta fel. A törvényt 2017. évben módosították és az addig az önkormányzatot rendelet alkotására felhatalmazó rendelkezés (77.§) átkerült a 83/A. § rendelkezésébe.

A Képviselő-testület 158/2019. (VIII. 29.)önkormányzati határozatával döntött a közművelődés érdekeltségnövelő pályázat benyújtásáról, amely megtörtént. A Magyar Államkincstár hiánypótlást adott ki, melyben jelezték, hogy a közművelődési rendeletünk felhatalmazást tartalmazó bevezető része nem a törvény 83/A. §-ára hivatkozik, hanem még a 77.§-ra.

Mindezek alapján javasolom a rendelet bevezető rendelkezésének törvényi felhatalmazásra vonatkozó része módosítását „… közművelődésről szóló 1997. évi CXL. tv. (továbbiakban: Tv.) 83/A. §-á

ban kapott felhatalmazás alapján…”

Kérem a Tisztelt Képviselő-testületet az előterjesztés megtárgyalására és a rendelet-tervezet elfogadására.

Csongrád, 2019. szeptember 19.

 Bedő Tamás

 polgármester

**Csongrád Város Önkormányzata Képviselő-testületének**

**……/2019.(IX. 27.) önkormányzati rendelete**

a helyi közművelődési feladatok ellátásáról **szóló**

**35/2016. (VII. 08.) önkormányzati rendelet módosításáról**

*(tervezet)*

**1.§ A rendelet bevezető rendelkezése helyébe az alábbi rendelkezés lép:**

Csongrád Városi Önkormányzat Képviselő-testülete az Alaptörvény 32. cikk (1)bekezdés a.)pontjában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva, valamint a kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény /továbbiakban: **Tv. / 83/A. §-ában** kapott felhatalmazás alapján, a közművelődés intézmény- és tevékenységrendszerének védelme, a civil szerveződések feladatvállalása a közművelődésben, a közművelődés finanszírozási rendszerének szabályozása, a közművelődés feltételeinek biztosítása érdekében – a helyi sajátosságok figyelembe vételével –az alábbi rendeletet alkotja:

**2.§** Ezen rendelet a kihirdetést követő napon lép hatályba és az azt követő napon hatályát veszti.

 Bedő Tamás Dr. Juhász László

 polgármester jegyző

**Záradék:**

A rendelet kihirdetésének napja: 2019. szeptember 27.

Dr. Juhász László

jegyző